**Så sker det snart …….. 3. klasses overnatning på Fritteren 😊**

**Inden vi ser os om er det sommerferietid, men traditionen tro skal vi inden da have afholdt vores 3. klasses overnatning på Fritteren.**

**Dato: 21 juni 2018**

**Tid: 13.00**

**Sted: Fritteren**

**Vi hopper på toget, og sætter kursen imod Varde. Her skal vi ud og forbrænde en masse kalorier i ”JUMP CITY” – efter 2 timers hopperi tager vi toget retur til Skjern. Her skal vi lige omkring FAKTA og købe lidt snolder til aftenfilmen, herefter skal vi hjem på Fritteren og lave aftensmad i fællesskab og pakke soveposerne ud. Aftenen vil gå med hygge, film og hvad vi ellers finder på 😊 Når filmen er færdig er det sengetid for unge – og ”gamle” 😉. Næste morgen spiser vi morgenmad med rundstykker osv – herefter sender vi børnene i skole.**

**Hele herligheden koster det symbolske beløb 75,- som betales senest 18/6 i pose med navn på.**

**Medbring:**

**Sko (der er gode at gå i) + tøj man kan bevæge sig meget i 😊**

**Sovepose, liggeunderlag/luftmadras + nattøj**

**Skoletøj til næste dag + madpakke (Skal i køleskabet i køkkenet)**

**Toilettaske**

**Det hele kan afleveres på fritteren i løbet af dagen, dog vil vi helst at det er afleveret fra morgenen af – eller mens vi er i Varde. Når vi kommer retur er der mobil og forældrefri zone på fritteren 😉. Da samværet med hinanden vægtes højest. De børn der har behov kan sende en godnat hilsen hjem inden sengetid.**

**Er der særlige hensyn vi bør vide omkring Jeres barn – kontakt Tina Turner.**

**Vi glæder os til en sjov afslutning – og vi er helt sikre på at det bliver megahyggeligt.**

**Kærlig hilsen Tina og Mads.**